REGULAMENTUL (CE) NR. 588/2007 AL COMISIEI
din 30 mai 2007
de modificare a Regulamentului (CE) nr. 2659/94 privind normele de acordare a ajutoarelor pentru stocarea privată a brânzeturilor Grana Padano, Parmigiano Reggiano și Provolone
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 10 litera (b),
întrucât:
(1)
Articolul 6 alineatul (1) din Regulamentul (CE) nr. 2659/94 al Comisiei (2) stabilește nivelul ajutorului pentru stocarea privată a brânzeturilor Grana Padano, Parmigiano Reggiano și Provolone. Având în vedere resursele financiare disponibile, evoluția costurilor de stocare și previziunile privind prețurile de piață trebuie să se reflecte în nivelul total al ajutorului. În același timp, nu pare adecvat să se diferențieze componentele ajutorului.
(2)
Regulamentul (CE) nr. 2659/94 trebuie modificat în consecință.
(3)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Articolul 6 alineatul (1) din Regulamentul (CE) nr. 2659/94 se înlocuiește cu următorul text:
„(1) Nivelul ajutorului pentru stocarea privată a brânzeturilor este stabilit după cum urmează:
-
0,48 EUR pe tonă pe zi de stocare pentru Grana Padano;
-
0,56 EUR pe tonă pe zi de stocare pentru Parmigiano Reggiano;
-
0,40 EUR pe tonă pe zi de stocare pentru Provolone.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 mai 2007.